ATM wil Gordhan se bevoegdheid laat ondersoek | Maroela Media
Pravin Gordhan, minister van openbare ondernemings (Foto: Nqobile Mbonambi/ANA)
Die African Transformation Movement (ATM) het Dinsdag gesê hy sal die parlement versoek om ondersoek in te stel oor Pravin Gordhan se bevoegdheid om 'n LP te wees ná negatiewe bevindings teen hom deur die openbare beskermer Busisiwe Mkhwebane.
Die ATM het in 'n verklaring gesê hy "neem met skok kennis oor voortgesette onthullings van die omvang van Pravin Gordhan se oortredings wat op 24 Mei bekend gemaak is in die verslag van die openbare beskermer". Mandisa Mashiya, woordvoerder van die ATM, het gesê die oortredings dateer terug tot die era toe Gordhan die minister van finansies was.
"Die beweging sal die speaker van die parlement formeel versoek om dringend 'n ad hoc-komitee aan te stel om Gordhan se bevoegdheid te ondersoek. Gordhan word gemaan om sy deelname in alle strukture van die regering op te skort totdat hy onskuldig bevind word. Suid-Afrika kan nie bekostig om individue aan te stel wat geïmpliseer word deur die openbare beskermer nie."
Gordhan het die bevindings verwerp en is besig om die kwessie te hersien. Sy prokureurs het gesê hy het reeds met regstappe begin. "Ons bevestig 'n aansoek is by die Pretoriase hooggeregshof ingedien namens ons kliënt, Pravin Gordhan om die verslag deur die openbare beskermer tersyde te stel," lui 'n verklaring van Malatji Kanyane Attorneys. "Die hof word versoek om die openbare beskermer se verslag no 24 van 2019/20 te hersien, dit tersyde te herstel en dit ongrondwetlik, onwettig, ongeldig en irrasioneel te verklaar, insluitend die bevindings en haar voorgestelde regstellende stappe."
ja, want hy is anti korrupsie
Hulle sal nou met enige flou verskoning kom om nie vir Gordhan aan te stel nie. Ek persoonlik dink hy weet te veel en hulle is bang dat hy praat en bring al hulle korupsie skandale uit. Die land het mos dubbel standaarde en hulle is mos net daar vir eie gewin.